Daily View 13.09.2021
13 กันยายน 2564

Energy sector: ติดตามตัวเลขคาดการณ์อุปสงค์น้ำมันปี 2022 โดย OPEC และ IEA ว่าการระบาดของโควิด-19 จะกระทบการฟื้นตัวของอุปสงค์กลับสู่ระดับปกติที่ 100 ล้านบาร์เรลต่อวันหรือไม่ในปีหน้า ติดตามผู้ชนะประมูลโรงไฟฟ้าชุมชน โดยล่าสุด กกพ.เปิดชื่อ 74 รายผ่านอุทธรณ์โรงไฟฟ้าชุมชน หลังให้สิทธิ์ยื่นในกลุ่มไม่ผ่านข้อเสนอทางเทคนิครวม 118 ราย พร้อมเปิดซองพิจารณาราคา 20 ก.ย.นี้ และประกาศรายชื่อผู้ได้รับเลือก 23 ก.ย.64
Reopening and Covid plays: ติดตามตัวเลขผู้ติดเชื้อซึ่งเริ่ม sideways และอาจเด้งขึ้นหลังครบ 2 สัปดาห์ของการคลายล๊อกดาวน์ อย่างไรก็ดีตัวเลขผู้ป่วยหนักยังปรับตัวลงต่อ และคนหายป่วยมีมากกว่าทำให้ Capacity เตียงใน รพ ลดความหนาแน่นลง ซึ่งยังมีโอกาสที่รัฐบาลจะเดินหน้าคลายล๊อกดาวน์และเปิดประเทศตามแผน แม้ล่าสุด ศบค.ชุดใหญ่ ยังคงพื้นที่สีแดงเข้ม 29 จ. ต่ออายุมาตรการ-เคอร์ฟิวถึงสิ้นก.ย. มองถ้าเป็นไปตามนี้กลุ่ม Reopening play มีโอกาสฟื้นตัวจากที่ถูกขายไปก่อนหน้า ในทางกลับกันหากสถานการณ์แย่ลงจนมีความเสี่ยงที่ต้องกลับไปล๊อกดาวน์อาจจะมีแรงซื้อกลับหุ้นกลุ่ม Covid play เช่นกัน นอกจากนี้ให้ติดตามว่า ครม. จะยกเลิกหรือต่ออายุ พ.ร.ก.ฉุกเฉิน ที่จะสิ้นสุดลงในวันที่ 30 ก.ย. นี้
Tourism sector: ติดตามสถานการณ์ Phuket sand box ซึ่งล่าสุดจำนวนผู้ติดเชื้อโควิด-19 ใน จ. ภูเก็ตยังเร่งตัวขึ้นต่อเนื่อง ส่งผลให้อัตราการครองเตียงล่าสุดอยู่ที่ 83% ของจำนวนเตียงทั้งหมดที่ 2,361 เตียง มองเป็น sentiment เชิงลบกับกลุ่มท่องเที่ยว เพราะอาจทำให้นักท่องเที่ยวต่างชาติตัดสินใจชะลอการเดินทางมาภูเก็ตออกไปก่อน
Shipping sector: ติดตามดัชนีค่าระวางเรือซึ่งคาดว่าจะเห็นการฟื้นตัวต่อเนื่องในสัปดาห์นี้หลังพายุไต้ฝุ่น Chanthu  จะพัดเข้าจีนผ่านท่าเรือสำคัญอันดับ 2 และ 8 ทำให้การขนส่งอาจล่าช้าออกไป ขณะที่สถานการณ์ Port congestion ที่สหรัฐฯ ยังหนักหน่วงโดยมีเรือจอดรอทอดสมอสูงถึง 51 ลำที่ท่าเรือ LA ซึ่งสูงกว่าช่วงต้นปีที่ผ่านมาด้วย ทั้งนี้ดัชนี Shanghai Containerized Freight Index ปรับตัวขึ้นต่อ 1.45% WoW ขณะที่ดัชนี BDI ปรับตัวลง 2% WoW แต่เห็นการฟื้นตัวท้ายสัปดาห์โดยบวก 6.1% เมื่อคืนวันศุกร์ที่ผ่านมา
FTSE rebalance: ติดตาม FTSE Rebalance จะมีผลราคาปิด 17 ก.ย. โดยน้ำหนักหุ้นไทยใน FTSE All World Index ถูกลดน้ำหนักลงราว 44 ล้านเหรียญ คัดเข้า KBANK, BBL คัดออก KBANK-F, BBL-F, BJC, AWC, DIF ส่วน FTSE Small Cap หุ้นที่ถูกคัดเข้ามี STARK JMART ส่วนหุ้นที่ถูกคัดออกคือ FTREIT
Commerce sector: ติดตาม Event ใหญ่จาก Apple ที่จะจัดขึ้นในวันที่ 14 ก.ย.64 เป็นการเปิดตัวสินค้า และผลิตภัณฑ์ใหม่ของบริษัท โดยคาดว่าอาจจะได้เห็น iPhone ตัวใหม่ใน Event ดังกล่าว ซึ่งหุ้นที่เกี่ยวข้องเช่น COM7, SYNEX, CPW ได้ถูกเก็งกำไรไปในสัปดาห์ที่ผ่านมา
มุมมองตลาดหุ้น/ กลยุทธ์การลงทุน วันนี้คาด SET 1630 +/- หุ้นแนะนำ ASK, KCE
1) ASK (ราคาพื้นฐาน 50.00 บาท)  คาดว่าอุปสงค์ต่อรถบรรทุกยังแข็งแกร่ง ขณะที่ผลกระทบจากโควิด, policy risk รวมถึงความกังวลเรื่องสงครามราคาส่งผลต่อบริษัทค่อนข้างจำกัด ดังนั้นการปรับตัวลงของหุ้นในระยะสั้นเป็นโอกาสในการทยอยสะสม 2) KCE (ราคาพื้นฐาน 100.00 บาท)  รายได้และกำไรคาดว่าจะยังเติบโตแข็งแกร่งจากความต้องการของลูกค้าที่เข้ามาต่อเนื่องใน 3Q21 และจะเติบโตก้าวกระโดดใน 4Q21 จากการเพิ่มกำลังการผลิตใหม่ ขณะที่ค่าเงินบาทกลับมาแข็งค่าเทียบดอลลาร์ค่อนข้างเร็วและแรงในปัจจุบันกดดันราคาหุ้นระยะสั้น อย่างไรก็ตามเรามองว่าเป็นโอกาสในการทยอยเข้าสะสมลงทุน
รายงานตัวเลขเศรษฐกิจ 
วันจันทร์ ติดตาม ดัชนีราคาผู้ผลิตของญี่ปุ่นเดือน ส.ค. คาด +0.2% MoM และ +5.6% YoY และดัชนีราคาค้าส่งของเยอรมันเดือน ส.ค. คาด +0.7% MoM และ +12.5% YoY
วันอังคาร ติดตาม อัตราเงินเฟ้อทั่วไปของสหรัฐฯ เดือน ส.ค. คาด +0.4% MoM และ +5.3% YoY อัตราเงินเฟ้อพื้นฐานของสหรัฐฯ เดือน ส.ค. คาด +0.3% MoM และ +4.2% YoY
วันพุธ ติดตาม ดัชนีราคาบ้านของจีนเดือน ส.ค. คาด +4.6% YoY ดัชนีผลผลิตภาคอุตสาหกรรมของจีนเดือน ส.ค. คาด 5.8% YoY ดัชนีการลงทุนในสินทรัพย์ถาวรของจีนใน 8M21 คาด +9.5% YoY ตัวเลข Retail sales ของจีนเดือน ส.ค. คาด +7.5% YoY แต่ชะลอตัวลงจากเดือนก่อนที่ +8.5% YoY ตัวเลขอัตราเงินเฟ้อของอังกฤษเดือน ส.ค. คาด +0.5% MoM และ +2.9% YoY ดัชนีผลผลิตภาคอุตสาหกรรมของสหรัฐฯเดือน ส.ค. คาด +0.5% MoM และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลขส่งออก และนำเข้าเดือน ส.ค. คาด +34% YoY และ +40% YoY ตามลำดับ ดัชนี Retail sales ของสหรัฐฯ เดือน ส.ค. คาด -0.7% MoM ตัวเลขการขอรับสวัสดิการว่างงานของสหรัฐฯรายสัปดาห์คาด 3.15 แสนคน และปริมาณสต๊อกน้ำมันดิบสหรัฐฯ รายสัปดาห์
วันศุกร์ ติดตาม ตัวเลข Retail sales ของอังกฤษเดือน ส.ค. คาด +0.5% MoM และตัวเลข Michigan Consumer Sentiment เบื้องต้นเดือน ก.ย. คาด +2.4% MoM เป็น 73 จุด